אולוביו אדפמי

אולוביו אדפמי (באנגלית: Olubayo Adefemi; 13 באוגוסט 1985 – 18 באפריל 2011) היה כדורגלן ניגרי ששיחק בעמדת המגן בנבחרת ניגריה ובמספר קבוצות בישראל ובאירופה.

קריירת מועדונים 
אדפמי החל את הקריירה המקצוענית שלו במספר קבוצות מקומיות בניגריה. בין השנים 2004–2008 שיחק בישראל, בקבוצות הפועל ירושלים, הפועל תל אביב, הכח עמידר רמת גן והפועל בני לוד. עם הפועל תל אביב הוא זכה בגביע המדינה לעונת 2004/2005. לאחר שעזב את ישראל שיחק בראפיד בוקרשט מרומניה, בריינדורף אלטאך מאוסטריה ובבולון מצרפת. קבוצתו האחרונה הייתה סקודה קסנתי מיוון, במדי הספיק לערוך לפני מותו 24 הופעות ליגה ולהבקיע שני שערים.

קריירה בינלאומית 
אדפמי היה חלק מהסגל הניגרי לטורניר הכדורגל באולימפיאדת בייג'ינג 2008, בה זכתה נבחרתו במדליית כסף.

ב-29 במאי 2009 ערך אדפמי את הופעת הבכורה שלו בנבחרת ניגריה, בתיקו 1-1 נגד נבחרת אירלנד במשחק ידידות. הוא ערך חמש הופעות במדי נבחרת ניגריה.

מותו 
אדפמי נהרג ב-18 באפריל 2011 בתאונת דרכים כאשר נהג ברכבו באגנטיה אודוס שליד העיר קוואלה שביוון. הוא היה בדרכו לניגריה על-מנת לסגור עניינים הקשורים בחתונתו.

תארים 
נבחרת ניגריה האולימפית
 מדליית כסף במשחקים האולימפיים (1): אולימפיאדת בייג'ינג (2008)

הפועל תל אביב
 גביע המדינה (1): 2005/2006

קישורים חיצוניים

הערות שוליים 

ערכים שבהם תבנית אתר רשמי אינה מתאימה להוספה אוטומטית
כדורגלנים ניגרים
מגני כדורגל ניגרים
לאגוס: כדורגלנים
כדורגלני הפועל ירושלים
כדורגלני הפועל תל אביב
כדורגלני הכח עמידר רמת גן
כדורגלני הפועל בני לוד
כדורגלני ראפיד בוקרשט
כדורגלני ריינדורף אלטאך
כדורגלני בולון
כדורגלני סקודה קסנתי
כדורגלני נבחרת ניגריה
כדורגלנים באולימפיאדת בייג'ינג (2008)
כדורגלנים זרים בישראל
הרוגי תאונות דרכים
ספורטאים ניגרים בישראל
ספורטאים ניגרים ברומניה
ספורטאים ניגרים באוסטריה
ספורטאים ניגרים בצרפת
ניגרים שנולדו ב-1985
נפטרים ב-2011